**20.10.2023**

**E-pasta nosaukums**

Par onkoloģijas konsīliju apmaksu un uzskaites dokumentu ievadīšanas kārtību

**E-pasta teksts**

Lai veicinātu korektu uzskaites dokumentu ievadi un apmaksu, Nacionālais veselības dienests (turpmāk – Dienests) atkārtoti sniedz informāciju par konsīlijiem pacientiem ar diagnosticētu onkoloģisko slimību vai tās recidīvu.

Dienests veic apmaksu četros gadījumos:

* par **pirmreizēju konsīliju terapijas taktikas pieņemšanai** līdz 4 speciālistiem (gan ambulatori, gan stacionārā, ja nav sākotnēji bijis ambulators konsīlijs) – manipulācijas kods 60218, tarifs 82,71 eiro;
* par **atkārtotu konsīliju terapijas taktikas maiņai** (gan ambulatori, gan stacionārā, ja terapijas maiņa nav nolemta ambulatori) – manipulācijas kods 60209, tarifs 82,71 eiro;
* par **pirmreizēju konsīliju terapijas taktikas pieņemšanai** **pacientam ar diagnosticētu onkoloģiskās slimības recidīvu** (gan ambulatori, gan stacionārā, ja nav sākotnēji bijis ambulators konsīlijs) – manipulācijas kods 60228, tarifs 82,71 eiro;
* par **atkārtotu konsīliju terapijas taktikas maiņai pacientam ar diagnosticētu onkoloģiskās slimības recidīvu** (gan ambulatori, gan stacionārā, ja terapijas maiņa nav nolemta ambulatori) – manipulācijas kods 60210, tarifs 82,71 eiro.

            Gadījumā, ja uzskaites dokumentā tiek norādīta manipulācija par konsīliju, ir nepieciešams pievienot statistikas uzskaites manipulācijas (60067; 60068; 60123; 60157; 60158; 60159; 60184; 60191) par pieņemto terapijas taktiku vai – nepieciešamības gadījumā – par paliatīvās aprūpes nozīmēšanu.

            Papildus Dienests atgādina, ka no š.g. 1. aprīļa ir izveidota piemaksa manipulācijām 60209, 60210, 60218, 60228 par katra nākamā speciālista dalību multidisciplinārā konsīlijā (no 5. speciālista). Ar šo piemaksu tiek veikta konsīlijā iesaistīto speciālistu skaita uzskaite un apmaksa - manipulācijas kods 60226, tarifs 20,49 eiro.

            Dienests atgādina, ka uzskaites dokumentu ievada multidisciplinārās sanāksmes (konsīlija) vadītājs, norādot onkoloģijas konsīlija pamata manipulāciju, statistikas uzskaites manipulācijas un piemaksas manipulāciju (ja multidisciplinārā konsīlijā piedalās vairāk nekā 4 speciālisti). Citi apmaksas veidi par papildus konsīlijā iesaistītiem speciālistiem tiek stingri liegti. Uzskaites dokumentā norāda pacienta grupu “C2C - Ārstu konsīlijs pacientiem ļaundabīgo audzēju sekundārajā diagnostikā”.